open-index/open-wikipedia-markdown huggingface dataset:
Tuomas Kallio

**Tuomas Pekka Sakari Kallio** on suomalainen muusikko, säveltäjä ja tuottaja sekä Flow Festivalin taiteellinen johtaja.

Kallio perusti vuonna 1998 Nuspirit Helsinki -yhtyeen yhdessä Hannu Niemisen (DJ Ender) kanssa. Yhtye yhdisteli elektronista tanssimusiikkia livesoittoon. Kallio on soittanut kitaraa yhtyeen julkaisuilla ja keikoilla. Nuspirit Helsinki on julkaissut studioalbumin *Nuspirit Helsinki* vuonna 2002 ja muun muassa kokoelma-albumin *Our Favourite Things* vuonna 2008.

Vuonna 2003 Kallio ja DJ Antti Eerikäinen ryhtyivät tekemään kappaleita samplaamalla Eerikäisen levykokoelmasta. He pyrkivät tekemään 1960-luvun jazzilta kuulostavaa musiikkia, joka olisi kuitenkin tarpeeksi tanssittavaa soitettavaksi klubeissa. Projektin nimeksi tuli  The Five Corners Quintet, ja ”Trading Eights” -singlen menestyksen myötä The Five Corners Quintetille perustettiin myös keikkakokoonpano. Tässä yhtyeessä Kallio ei kuitenkaan itse soita.

The Five Corners Quintet on julkaissut kaksi albumia, *[[Chasin' the Jazz Gone By]]* ja *[[Hot Corner]]*. Kallio tuotti, äänitti, sovitti ja miksasi molemmat albumit sekä sävelsi osan albumien kappaleista. Vuonna 2010 Kallio ilmoitti, ettei hän aio tehdä uutta levyä The Five Corners Quintetille.

Kallio toimi Flow Festivalin johtajana vuoteen 2007 saakka. Nykyään hän on toinen festivaalin taiteellisista johtajista.

Vuonna 2010 Kallio, Markus Partanen ja Teppo Mäkynen korvasivat Pori Jazz -festivaalin aikaisemman taiteellisen johtajan Jyrki Kankaan. Kallio jäi pois tehtävästä vuoden 2011 festivaalin jälkeen.

Kallio teki vuonna 2006 pro gradu -työnään Helsingin yliopiston viestinnän laitokselle survey-tutkimuksen digitaalisen musiikin kuluttamisesta.

## Lähteet
Breithorn (Lauterbrunnen)

**Breithorn** on Bernin Alpeilla Sveitsissä sijaitseva 3&nbsp;780 metriä korkea vuorenhuippu. Huippu sijaitsee Bernin ja Wallisin kantonien rajalla ja sen pohjoispuolella on Lauterbrunnentalin ja eteläpuolella Lötschentalin laakso.

## Lähteet

## Aiheesta muualla

* 
*
Henrik Schück

**Johan ''Henrik'' Emil Schück** (2. marraskuuta 1855 Tukholma – 3. lokakuuta 1947)  oli ruotsalainen kirjallisuudentutkija. Hän oli Adolf Schückin isä.

Schück oli professorina Lundin yliopistossa 1890–1898 ja Uppsalan yliopistossa 1898–1920. vuosina 1913–1947 hän oli Ruotsin akatemian jäsen. Vuonna 1919 hän oli mukana perustamassa Bellmanssällskapetia.

Schück oli historiallisen tutkimussuunnan viimeisiä suuria edustajia. Hän ei ollut lainkaan kiinnostunut tekstianalyysistä.

Schück on haudattu Uppsalan vanhalle hautausmaalle.

## Teokset
* *Yleinen kirjallisuudenhistoria* (10 osaa, 1960–61)
* *Bidrag till svensk bokhistoria* (1900)
* *Folknamnet Geatas i den fornengelska dikten Beowulf* (1907)
* *[https://runeberg.org/samlaren/1908/0053.html Konungastyrelsens författare.]* Samlaren 1908, s. 45-55. Almqvist & Wiksells Boktryckeri-Aktiebolag, Upsala 1909.
* *[https://runeberg.org/samlaren/1908/0064.html En medeltida balladstrof.]* Samlaren 1908, s. 56-63. Almqvist & Wiksells Boktryckeri-Aktiebolag, Upsala 1909.
* *Studier i Beowulfsagan* (1909)
* "Den äldsta kristna konungalängden i Sverige" *Uppsala universitets årsskrift 1914*  
* "Upsala ÖD" *Uppsala universitets årsskrift 1914*  
* *Engelbrekt* (1915)
* *Huvuddragen av Sveriges litteratur* (3 osaa, 1917–1918 Karl Warburgin kanssa)
* *Anteckningar till Svenska akademiens historia 1883–1912* (1999)

## Aiheesta muualla
* http://www.learning4sharing.nu/henrikschuck-196281.html
* http://www.ne.se/henrik-schuck
Kaikadinkoira

**Kaikadinkoira** (*Kaikadi*) on intialainen koirarotu. 

## Ulkonäkö
Kaikadi muistuttaa hyvin paljon whippetiä, sillä erotuksella että ensiksi mainitulla on suora ylälinja. Se on kooltaan pieni ja hoikka, ja sillä on pitkät ja ohuet raajat ja lihaksikkaat, voimakkaat reidet ja kinteret. Pää on pitkä ja kapea, ja siinä on ulkonevat silmät ja pitkät korvat, jotka nousevat pystyyn koiran ollessa valppaana. Häntä on pitkä ja kapeneva. Karvapeite on lyhyt eikä vaadi paljoa hoitoa. Väri vaihtelee, mutta Desmond Morriksen ja Mario Cantonin mukaan se on yleensä kolmivärinen (musta, ruskea, valkoinen), kun taas S. Theodore Baskaranin mukaan se voi olla joko valkoinen, ruskea tai musta. Säkäkorkeus on noin 40 cm ja paino 20 kg.

## Luonne ja käyttäytyminen
Rotu metsästää ajueissa. Se ei sovellu kaupunkiympäristöön.

## Alkuperä
Rotu on saanut nimensä Maharashtran kaikadi-paimentolaisheimosta. Jotkut uskovat sen olevan caravan houndin (mudholinvinttikoira) lähisukulainen. Sitä käytetään jäniksen, apinoiden, viidakkorottien, varaanien, mangustien, oravien ja muiden pieneläinten metsästykseen, ja öisin myös paimentolaisleirien vahtikoirana. Nimenomaan vahtikoirana sen sanotaan olevan erinomainen.

## Lähteet
Jonah Hex: Motion Comics

**Jonah Hex: Motion Comics** oli yhdysvaltalainen motion comic -tyylillä tehty 7-osainen animaatiosarja, joka perustuu DC Comicsin sarjakuvahahmoon Jonah Hexiin. Sarjaa esitettiin ensi kerran Yhdysvalloissa 27. huhtikuuta 2010 iTunesilla ja loput kuusi jaksoa oli saatavilla Xbox LIVEssa, Amazon Video on Demandissa ja PlayStation Networkilla. Sarjan ensimmäiset viisi jaksoa pohjautuivat Joe R. Lansdalen ja Timothy Trumanin tekemään sarjakuvan tarinaan "Two Gun Mojo", jossa Hex hakee kostoa Doc Williamsille ja hänen jengiään kohtaan ystävänsä murhaamisesta. Loput kaksi jaksoa pohjautuvat John Albanon ja Tony DeZunigan tekemiin 1970-luvun tarinoihin.

## Äänirooleissa

## Jaksoluettelo
#Two Gun Mojo: Chapter One
#Two Gun Mojo: Chapter Two
#Two Gun Mojo: Chapter Three
#Two Gun Mojo: Chapter Four
#Two Gun Mojo: Chapter Five
#The Gunfighter
#The Hangin' Woman

## Lähteet
Jazz-aika

**Jazz-aika** () kuvaa aikakautta, joka alkoi ensimmäisen maailmansodan loputtua, jatkui läpi ”iloisen 20-luvun” ja loppui 1930-luvun lamaan.

Aikakausi saa nimensä jazzmusiikista, joka sai tähän aikaan suunnattoman suosion. Jazz-ajan merkittävien yhtymien ja trendien joukossa on teknologisen kehityksen julkinen omaksuminen, joka on yleensä nähty autojen, ilmamatkustuksen ja puhelimen käyttöönottona, mutta myös sosiaalisen käyttäytymisen, taiteen ja kulttuurin uusissa moderneissa trendeissä. Suunnittelussa ja arkkitehtuurissa tuli muotiin art deco. Aikakauden nimen keksi yhdysvaltalainen kirjailija F. Scott Fitzgerald, joka kritisoi suuresti tätä ”rentoutumisen” uutta aikaa romaaneissa kuten *[[Kultahattu]]* (1925).

## Katso myös
* Suomalainen jazz

## Aiheesta muualla

* Jazz Age Club 
* The Jazz Age in America 
* Roaring Twenties
Brunegghorn

**Brunegghorn** on Valais'n Alpeilla, Sveitsin Wallisissa sijaitseva 3&nbsp;833 metriä korkea vuorenhuippu.

## Aiheesta muualla
Nils Herlitz

**Nils Herlitz** (7. elokuuta 1888 Tukholma – 9. helmikuuta 1978) oli ruotsalainen juristi ja poliitikko. 

Nils Herlitzin isä oli Karl Herlitz ja hänen veljensä Ivar Herlitz.

Vuosina 1927–1955 Herlitz toimi Tukholman yliopistossa valtiosääntöoikeuden ja hallinto-oikeuden professorina. Ruotsin parlamentin ensimmäisen kamarin jäsen hän oli vuosina 1939–1955. Herlitz oli mukana perustamassa Stads- och kommunhistoriska institutetia, jonka johtajana hän toimi 1919–1927. Hän oli jäsenenä Kuninkaallisessa tiedeakatemiassa ja Suomalaisessa tiedeakatemiassa.

Nils Herlitz on haudattu Djursholmin hautausmaalle.

## Lähteet
**Sveriges dödbok 1947–2006, (CD-rom), Sveriges Släktforskarförbund*
Stanley Rowley

**Stanley Rupert "Stan" Rowley** (s. 11. syyskuuta 1876 Young &ndash; 1. huhtikuuta 1924 Manly) oli australialainen yleisurheilija ja olympiavoittaja, joka kilpaili pika- ja kestävyysjuoksussa. Hän voitti urallaan neljä olympiamitalia, kultaa 5&nbsp;000 metrin joukkuekilpailussa Pariisin olympialaisissa 1900 sekä pronssia samoista kisoista sekä 60, 100 että 200 metrin juoksuista. 

Rowley oli pääasiassa pikajuoksija ja voitti maansa mestaruuden 100 ja 220 jaardin juoksuissa sekä vuonna 1898 että 1900 ja samat matkat myös Australaasian mestaruuskilpailuissa 1897 ja 1899. Hän kuitenkin kilpaili Pariisin olympialaisissa 1900 pikajuoksujen lisäksi Yhdistyneen kuningaskunnan joukkueen mukana 5&nbsp;000 metrin joukkuekilpailuissa, sillä joukkueella ei olisi muuten ollut riittävästi juoksijoita. Alun perin oli suunniteltu, että joukkueiden jokaisen viiden juoksijan pitäisi juosta maaliin saakka, mutta koska Rowley käveli suurimman osan matkasta, toimitsijat antoivat hänen keskeyttää. Muut joukkueen juoksijat sijoittuivat kuitenkin niin hyvin, että joukkue voitti kilpailun ja myös Rowleystä tuli olympiavoittaja.

## Ennätykset

* 100 jaardia: 9,9 s (1899)
* 100 metriä: 10,9 (1900)
* 220 jaardia: (1899)

## Lähteet

* Rowleyn profiili sports-reference.com -sivustolla
Louis Glineur

**Louis Glineur** (s. 10. joulukuuta 1849 Dour, Belgia) oli belgialainen jousiampuja ja olympiamitalisti. Hän sai pronssia Pariisin olympialaisissa 1900 Sur la Perche à la Pyramide -kilpailusta.

## Lähteet
Birger Steckzén

**Birger Steckzén** (10. lokakuuta 1892 - 1966) oli ruotsalainen historioitsija ja arkistonhoitaja.

Hänestä tuli filosofian tohtori Lundin yliopistosta 1920, Ruotsin valtionarkiston toinen arkistonhoitaja 1921 ja sota-arkistonhoitaja 1921.

Steckzén on uudenaikaisen Sota-arkiston (*Krigsarkivet*) luoja. Hänen aikanaan Sota-arkiston tilanne mitättömänä instituutiona sotilashierarkian pohjalla muuttui radikaalisti. Arkistosta tuli itsenäinen virasto suoraan puolustusministeriön alaisena. Vuosina 1921–1959 Steckzén oli Sota-arkiston johtaja. Silloin arkiston rakennukset Gärdetissä rakennettiin. 

Steckzén on kirjoittanut paljon historiallisia teoksia. 

## Teokset
* *[[Carl Gustaf Wrangel]]s fälltåg 1646-1647* (1920)
* *Luleå stads historia, I* (1921)
* *Umeå stads historia* (1922)
* *Krigskollegii historia, I* (1930)
* *KLART SKEPP. Boken om SVERIGESKEPPEN Sverige, Gustaf V och Drottning Victoria* (1949) 
* *SKF - En svensk exportindustris historia 1907-1957 (1957)
* *Birkarlar och Lappar En studie i Birkarleväsendets, Lappbefolkningens och Skinnhandelns historia''
Kampameritähti

**Kampameritähti** (*Astropecten irregularis*) on Paxillosida-lahkoon kuuluva pieni, hiekkaan kätkeytyvä meritähti, joka elää Atlantin valtameren itäosissa.

## Koko ja ulkonäkö

Täysikasvuisen kampameritähden halkaisija on keskimäärin 10 senttimetriä ja enimmillään 20 senttimetriä. Sillä on iso keskiruumis, josta erkanee viisi lyhyttä, kolmiomaista *sädehaaraa*. Sädehaarojen sivuilla on kaksi riviä piikikkäitä kalkkilevyjä, joista eläin on saanut nimensä. Alarivillä levyt ovat litteät ja suorakulmaiset ja niissä on pidemmät piikit kuin ylärivillä.

Kampameritähden yläpinnalla on runsaasti pieniä nystyjä. Alapinnalta puuttuvat kokonaan meritähdille tyypilliset pihtipiikit eli *pedikellaariot* ja tukirangan kalkkilevyissä on kolme samankokoista piikkiä. Teräväkärkisissä imujaloissa ei ole lainkaan imulevyjä ja niihin liittyy kaksi ampullia. Ihon väri vaihtelee punavioletista vaaleanoranssiin ja kellertävään. Joskus eläimen yläpinnalla on purppuranpunaisista tai ruskeista pisteistä muodostunut tähtikuvio. Sädehaarojen kärjessä on lisäksi violetti, valoa aistiva silmätäplä.

## Levinneisyys
Kampameritähteä tavataan Atlantin valtameren itäosissa, Norjasta Marokkoon ulottuvalla vyöhykkeellä. Lisäksi sitä esiintyy Juutinraumassa ja Välimeren länsiosissa sekä mitä luultavimmin Kap Verden aluevesillä.

## Elinympäristö
Kampameritähti elää yleensä pohjahiekkaan kätkeytyneenä 10 metrin syvyydestä aina 1 kilometriin asti.

## Ravinto
Kampameritähti saalistaa ravinnokseen nilviäisiä, sydämenmuotoisia merisiiliä, käärmetähtiä sekä erilaisia matoeläimiä.

## Lähteet
Petuniat

**Petuniat** eli **isopetuniat** (*Petunia*) on suku koisokasvien (*Solanaceae*) heimossa. Lajit ovat kotoisin Etelä-Amerikasta. Keijupetuniat eli pikkupetuniat (*Calibrachoa*) on luettu joskus petunioiden sukuun kuuluviksi.

## Lajeja ja risteymiä
**Petunia axillaris* – pensaspetunia
**Petunia* × *hybrida* – tarhapetunia
**Petunia integrifolia* – villipetunia

## Lähteet

## Aiheesta muualla
* Suomen Lajitietokeskus: Petuniat (isopetuniat) – ''Petunia''
* Finto: Kassu – Kasvien suomenkieliset nimet: ''Petunia''
* Integrated Taxonomic Information System (ITIS): ''Petunia''
Äeti

**Äeti: luonnos muistelmiksi : runoja** on Juice Leskisen kirjoittama runokokoelma. Se ilmestyi Kirjayhtymän julkaisemana vuonna 1994. 

*Äeti* oli ensimmäinen Leskisen runokokoelma, joka sai myös kriitikoiden hyväksynnän. Esimerkiksi runoilija Hannu Kankaanpään mukaan se on ”nimeään myöten sympaattinen ja vahva”. Teoksen ilmestyttyä Leskinen sai Vuoden runoilijan palkinnon.

*Äetiä* on pidetty Juice Leskisen kunnianosoituksena sekä omalle äidilleen että äideille yleensä, vaikka runoissa on myös piikikkyyttä. Monet runoista ovat henkilökohtaisia ja sisältävät pieniä ja tarkkoja havaintoja. Runoissa äiti kohtaa sekä evakkotaipaleen että lapsen kuoleman, mutta vastoinkäymisistä huolimatta ilo ja elämänusko voittavat. Kokoelma päättyy säkeisiin: ”runo on valmis / saa tulla pyyhkimään”.

## Lähteet
Ethel Smith

**Ethel May Smith** (omaa sukua **Stewart**, 5. heinäkuuta 1907 Toronto – 31. joulukuuta 1979 Toronto) oli kanadalainen yleisurheilija ja olympiavoittaja, joka kilpaili pikajuoksussa. Hän voitti urallaan kaksi olympiamitalia, kultaa 4 × 100 metrin viestissä Amsterdamin olympialaisissa 1928 ja pronssia 100 metriltä samoissa kisoissa. Smith voitti maansa mestaruuden kerran, 220 jaardin juoksussa vuonna 1927. 

## Ennätykset
* 100 m: 12,3 s (1928)

## Lähteet
* Smithin profiili sports-reference.com -sivustolla
Ralph Bishop

**Ralph English Bishop** (1. lokakuuta 1915 Brooklyn, New York – 1. lokakuuta 1974 Santa Clara, Kalifornia) oli yhdysvaltalainen koripalloilija ja olympiavoittaja. Hän oli mukana maansa olympiakultaa voittaneessa joukkueessa Berliinissä 1936. Bishop pelasi myöhemmin ammattilaisena tuolloin NBL:ssä pelanneessa Denver Nuggetsissa. 

## Lähteet
Punahatut

**Punahatut** (*Echinacea*) on suku asterikasvien (*Asteraceae*) heimossa. Suvun lajit ovat ruohovartisia perennoja, joilla on jäykät varret. Varret ja lehdet ovat karheita. Kukinnot ovat suuria mykeröitä, joiden laitakukat ovat harvahkoja ja riippuvia.

## Lajeja
**Echinacea angustifolia* – kaitapunahattu eli kaitapäivänhattu
**Echinacea pallida* – rohtopunahattu eli rohtopäivänhattu (auringonhattu)
**Echinacea paradoxa* – keltapunahattu
**Echinacea purpurea* – kaunopunahattu (punahattu)
**Echinacea tennesseensis* – tennesseenpunahattu 

Nimeä auringonhattu on käytetty rohtopunahatusta, kaunopunahatusta ja kaitapäivänhatusta.

## Lähteet

## Aiheesta muualla
* Suomen Lajitietokeskus: Punahatut – ''Echinacea''
* ITIS: ''Echinacea'' 
* United States Department of Agriculture (USDA): ''Echinacea''
Predrag Drobnjak

**Predrag "Peja" Drobnjak** (, s. 27. lokakuuta 1975 Bijelo Polje, Montenegro, Jugoslavia) on montenegrolainen koripalloilija, maansa maajoukkueen tärkeimpiä nykypelaajia. Hän on pelannut myös NBA:ssa. Hän on pituudeltaan 211-senttinen.

## Seuraura
Drobnjak oli NBA-joukkue Washington Bulletsin toisen kierroksen varaus . Hän on NBA-urallaan edustanut kaksi kautta Seattle SuperSonicsia, yhden kauden Los Angeles Clippersia sekä yhden kauden Atlanta Hawksia. Vuonna 2004 Clippers vapautti hänet laajennusvaraukseen, mutta hänet varannut Charlotte Bobcats myi hänet saman tien Atlanta Hawksiin.

Heinäkuussa 2005 Drobnjak allekirjoitti kolmivuotisen sopimuksen Espanjan ACB-liigassa pelaavan TAU Cerámica kanssa, mutta jo vuoden päästä hän siirtyi takaisin Balkanille KK Partizanin joukkueeseen.

## Maajoukkueura
Drobnjak voitti maailmanmestaruuden vuosina 1998 ja 2002 sekä Euroopan-mestaruuden vuonna 2001 Jugoslavian maajoukkueessa. Nykyisin hän edustaa Montenegron maajoukkuetta.

## Lähteet
Montenegron koripallomaajoukkue

**Montenegron koripallomaajoukkue** edustaa Montenegroa miesten maajoukkueiden kansainvälisissä koripalloturnauksissa. 

Maajoukkue on pelannut vuodesta 2006 eli Montenegron itsenäistymisestä lähtien. Arvoturnaukseen se selviytyi ensimmäisen kerran vuoden 2011 EM-kisoihin, joissa se voitti avausottelussaan Makedonian mutta hävisi loput neljä alkulohko-otteluaan eikä selviytynyt 12 parhaan joukkoon. Vuoden 2013 EM-kisojen alkulohkossaan Montenegro voitti Makedonian ja Serbian mutta hävisi niukasti muut kolme otteluaan eikä selviytynyt lohkosta jatkoon.EM-kilpailuissa 2017 Montenegro voitti lohkopeleissä Unkarin, Tšekin ja Romanian sekä hävisi Espanjalle ja Kroatialle. Neljännesvälierässä se hävisi Latvian sijoittuen 13:nneksi.

Aiemmin Montenegron koripalloilijat pelasivat Jugoslavian sekä Serbia ja Montenegron maajoukkueissa.

## Menestys arvokilpailuissa
**Olympialaiset**

* 1936–1988: osana Jugoslavian koripallomaajoukkuetta.
* 1992–2004: osana Serbian ja Montenegron koripallomaajoukkuetta.
* 2008: ei osallistunut.
* 2012: ei läpäissyt karsintoja.
* 2016: ei läpäissyt karsintoja.
* 2020: ei läpäissyt karsintoja.
* 2024: ei läpäissyt karsintoja.
* 2028: 

**Maailmanmestaruuskilpailut**

* 1950–1990: osana Jugoslavian koripallomaajoukkuetta.
* 1994–2006: osana Serbian ja Montenegron koripallomaajoukkuetta.
* 2010: ei läpäissyt karsintoja.
* 2014: ei läpäissyt karsintoja.
* 2019: 25.
* 2023: 11.
* 2027: 

**Euroopan-mestaruuskilpailut**

* 1947–1991: osana Jugoslavian koripallomaajoukkuetta.
* 1993–2005: osana Serbian ja Montenegron koripallomaajoukkuetta.
* 2007: ei osallistunut.
* 2009: B-sarjan karsinnoissa.
* 2011: 21.
* 2013: 17.
* 2015: ei läpäissyt karsintoja.
* 2017: 13.
* 2022: 13.
* 2025: 20.
* 2029: 

## Maajoukkuepelaajia
* Omar Cook
* Nikola Peković
* Ivan Koljević
* Goran Jeretin
* Ivan Maraš
* Predrag Drobnjak
* Slavko Vraneš
* Vladimir Golubović
* Vladimir Dragićević
* Vladimir Dašić
* Milko Bjelica
* Suad Šehović
* Sead Šehović
* Miloš Borisov
* Nikola Vučević
* Quincy Douby

## Lähteet

## Aiheesta muualla
* Montenegron koripalloliiton (KSCG) virallinen sivu
Itkisitkö onnesta

**Itkisitkö onnesta** voi tarkoittaa seuraavia:

*"Itkisitkö onnesta?", Leevi and the Leavingsin single vuodelta 1995
**[[20 suosikkia – Itkisitkö onnesta]]*, Leevi and the Leavingsin kokoelma-albumi vuodelta 1997
** [[Itkisitkö onnesta? Tarina Gösta Sunqvistista]]*, Peter Lindholmin Yleisradiolle käsikirjoittama ja ohjaama kuunnelmasarja vuodelta 2018.
Kankaanpään Seutu

**Kankaanpään Seutu** on kaksi kertaa viikossa maanantaisin ja torstaisin Pohjois-Satakunnan alueella ilmestyvä paikallislehti. Lehden ydinlevikkialueeseen kuuluvat Kankaanpään kaupunki sekä Jämijärven, Karvian, Lavian ja Siikaisten kunnat. Lehden levikki on 9&nbsp;616 kappaletta (LT 2011).

*Kankaanpään Seutu* on perustettu 23. elokuuta vuonna 1968. Lehden omisti alkuvuosina *[[Satakunnan Kansa]]a* julkaiseva Satakunnan Kirjateollisuus Oy. Lehti siirtyi yrityskaupan myötä 1990-luvun puolessa välissä Aamulehti-yhtymän omistukseen ja sen jälkeen vuosituhannen vaihteessa muodostetun mediakonsernin, Alma Media Oyj:n paikallislehtiperheen Suomen Paikallissanomat Oy:n osaksi. Vuonna 2011 toteutetun organisaatiouudistuksen myötä lehti liitettiin osaksi Alma Aluemediaa, johon kuuluvat kaikki yhtiön lehdet.

*Kankaanpään Seutu* kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma.

*Kankaanpään Seutu* julkaisee verkkolehteä osoitteessa www.kankaanpaanseutu.fi. Paikallislehden toimituksessa työskentelee päätoimittajan lisäksi viisi toimittajaa. 

*Kankaanpään* Seudun ensimmäinen vastaava toimittaja oli noin vuoden ajan Veikko Pokkinen. Hänen jälkeensä päätoimittajaksi nimettiin Altti Räihä. Järjestyksessään kolmas päätoimittaja oli Pekka Hyytinen. Hänen siirryttyään viisi kertaa viikossa ilmestyvän *[[Jämsän Seutu|Jämsän Seudun]]* päätoimittajaksi tehtävää ryhtyi hoitamaan *[[Suur-Keuruu]]n* päätoimittaja Antero Karppinen vuonna 2000. Vuosina 2012–2016 päätoimittajana oli Seppo Kummala. Häntä seurasi Jarkko Ambrusin. Juho Pekka Mikola aloitti päätoimittajan tehtävässään keväällä 2019. Pekka Söderlund aloitti vt. päätoimittajana syksyllä 2023 Juho Pekka Mikkolan siirryttyä *[[Nokian Uutiset|Nokian Uutisten]]* päätoimittajan sijaiseksi. Juho Pekka Mikola siirtyi 1.11.2024 takaisin päätoimittajaksi *Kankaanpään Seutuun* ja *[[Merikarvia-lehti|Merikarvia-lehteen]]*.

## Lähteet

## Aiheesta muualla
*Kankaanpään Seutu
Eric Kripke

**Eric Kripke** (s. 24. huhtikuuta 1974 Toledo, Ohio, Yhdysvallat) on yhdysvaltalainen televisiokäsikirjoittaja, -tuottaja ja -ohjaaja. Hän on kehittänyt televisiosarjan *[[Supernatural]]*.

## Aiheesta muualla
*
Omar Cook

**Omar Cook** (s. 28. tammikuuta 1982 Brooklyn, New York, Yhdysvallat) on montenegrolainen koripalloilija, 186-senttinen takamies.

Orlando Magic varasi Cookin NBA:han vuoden 2001 varaustilaisuuden toisella kierroksella. Hänet myytiin saman tien Denver Nuggetsiin mutta hän ei päässyt pelaamaan NBA-otteluita seuran riveissä. Kaudella 2003–2004 hän pelasi 17 NBA-ottelua Portland Trail Blazersin joukkueessa ja seuraavalla kaudella viisi ottelua Toronto Raptorsissa. Sittemmin hän on pelannut Euroopan sarjoissa, muun muassa yhden kauden Serbiassa KK Crvena zvezdan joukkueessa ja kaksi kautta Espanjassa Unicaja Málagan joukkueessa. Vuonna 2010 hän solmi kahden vuoden sopimuksen Valencia BC:n kanssa.

Cook sai toukokuussa 2008 Montenegron kansalaisuuden ja pelaa nykyisin Montenegron maajoukkueessa.

## Aiheesta muualla

* NBA-profiili
* Euroliiga-profiili
* Eurobasket-profiili
Prince of Persia (täsmennyssivu)

***Prince of Persia*** voi tarkoittaa seuraavia videopelejä:

**[[Prince of Persia]]*, pelisarja
*''Prince of Persia'' (vuoden 1989 videopeli)
**[[Prince of Persia 2: The Shadow and the Flame]]*, vuoden 1993 videopeli
**[[Prince of Persia 3D]]*, vuoden 1999 videopeli
**[[Prince of Persia: The Sands of Time]]*, vuoden 2003 videopeli
**[[Prince of Persia: Warrior Within]]*, vuoden 2004 videopeli
**[[Prince of Persia: The Two Thrones]]*, vuoden 2005 videopeli
**[[Battles of Prince of Persia]]*, vuoden 2005 videopeli
*''Prince of Persia'' (vuoden 2008 videopeli)
**[[Prince of Persia: The Fallen King]]*, vuoden 2008 videopeli
**[[Prince of Persia: The Forgotten Sands]]*, vuoden 2010 videopeli

***Prince of Persia*** voi myös tarkoittaa:

*''Prince of Persia'' (elokuva) (*Prince of Persia: The Sands of Time*), vuoden 2010 elokuva
*Prince (Prince of Persia), videopelien ja vuoden 2010 elokuvan päähenkilö
*Prince of Persia, demonienkeli joka mainitaan Danielin kirjan Raamatussa.
Yleismaailmallinen oikeusneuvosto

**Yleismaailmallinen oikeusneuvosto** on bahai-uskon korkein hallintoelin. Sen päärakennus sijaitsee Bahain maailmankeskuksessa Israelin Haifassa. 

## Historia
Yleismaailmallisen oikeusneuvoston juuret ulottuvat Shoghi Effendin hallinnollisiin järjestelyihin, jossa hän loi alkuvaiheessa kansalliset ja paikalliset neuvostot. Vuonna 1951 hän perusti kansainvälisen keskuselimen International Bahai Council. Se loi pohjaa Effendin kuoleman jälkeen vuonna 1962 perustetulle Yleismaailmalliselle oikeusneuvostolle.

## Hallinto
### Ylin uskon tulkitsija
Yleismaailmallinen oikeusneuvosto on yhdeksänhenkinen ylin toimielin. Sillä on oikeus säätää lakeja kaikista niistä asioista, joista Baha’ullah ei itse antanut säädöstä. Se voi perua tai muuttaa säätämiään lakeja olosuhteiden muuttuessa. Yleismaailmallisen oikeusneuvoston jäsenillä tai muiden bahai-neuvostojen jäsenillä, ei ole yksilöinä minkäänlaista valtaa tai eritysoikeuksia, vaikka heitä kunnioitetaan. 

### Vaalit
Yleismaailmallisen oikeusneuvoston lisäksi eri maista löytyvät kansalliset neuvostot sekä näiden alla monet paikalliset neuvostot. Kahden viimeksi mainitun tason henkilöt valitaan vaaleilla, joihin voivat osallistua kaikki 21 vuotta täyttäneet bahait. Vastaavasti kansallisten neuvostojen jäsenet valitsevat yhdeksänhenkisen Yleismaailmallisen oikeusneuvoston aina viideksi vuodeksi kerrallaan.

## Lähteet
* 

### Viitteet

## Aiheesta muualla

* The Universal House of Justice  - bahai.org
Abronin kieli

**Abronin kieli** on nigeriläis-kongolainen kieli, jota puhuvat abronit etenkin Ghanassa (yli miljoona puhujaa)  ja Norsunluurannikolla (132&nbsp;000 puhujaa).  Se tunnetaan myös nimillä Bron, Brong, Doma ja  Gyaman.

Kieli lasketaan joskus yhdeksi akanin kielen murteista.

## Lähteet
Walter Mixa

**Walter Mixa** (s. 25. huhtikuuta 1941) on saksalainen katolisen kirkon pappi, joka toimi Eichstättin piispana vuosina 1996–2005 ja Augsburgin piispana vuosina 2005–2010.

Mixa syntyi Könighüttessä, Saksassa. Hänet vihittiin papiksi 27. kesäkuuta 1970 Augsburgissa. Vuonna 1973 hän aloitti uskonnonopettajana Schrobenhausenissa ja vuodesta 1975 hän toimi pastorina samassa kaupungissa, kunnes 23. maaliskuuta 1996 hänet vihittiin Eichstättin piispaksi. 1. lokakuuta 2005 hän tuli piispaksi Augsburgiin. Vuosina 2000–2010 hän toimi myös Saksan sotilaspiispana.

Mixa on mielipiteiltään konservatiivinen. Hän on muun muassa väittänyt Saksan hallituksen tekevän naisista ”synnytyskoneita”, verrannut aborttia holokaustiin ja syyttänyt Israelia rasismista palestiinalaisia kohtaan.

Vuonna 2010 entiset lastenkodin oppilaat kertoivat Mixan kurittaneen heitä fyysisesti 1970- ja 1980-luvuilla. Mixa itse kertoi ettei muista tapauksia ja kiisti syytökset. Myöhemmin hän kuitenkin pyysi anteeksi ”ihmisille aiheuttamaansa surua”. Hän erosi sekä Augsburgin piispan että sotilaspiispan viroista toukokuussa 2010.

## Lähteet
Luke Askew

**Luke Askew** (26. maaliskuuta 1932 Macon, Georgia, Yhdysvallat – 29. maaliskuuta 2012 Portland, Oregon) oli yhdysvaltalainen näyttelijä, jonka tunnetuin rooli oli *[[Easy Rider]]issa* (1969).

Askew’n ensimmäinen elokuvarooli oli Otto Premingerin elokuvassa *[[Huomenna on uusi päivä]]* (1967), mutta varsinaisesti hänet huomattiin näyttelijänä roolissa elokuvassa *[[Lannistumaton Luke]]* (1967). Hän oli ensimmäisiä pitkätukkaisia näyttelijöitä, mutta joutui tässä elokuvassa pitämään hattua päänsä peittona. Seuraava elokuva oli John Waynen *[[Vihreät baretit (elokuva)|Vihreät baretit]]*, jota varten Askew joutui leikkaamaan hiuksensa. Sen jälkeen tuli *Easy Rider*, jossa hän työskenteli Dennis Hopperin ja Peter Fondan kanssa. Se elokuva teki hänestä nykyelokuvan kulttihahmon. Myöhemmin hän näytteli pääasiassa televisiosarjoissa, kuten *[[Bonanza]]*, *[[Vaarallinen tehtävä (televisiosarja)|Vaarallinen tehtävä]]*, *[[Rockford Files]]*, *[[Kuuden miljoonan dollarin mies]]*, *[[L.A. Law]]*, *[[Ihmemies MacGyver]]*, *[[Walker, Texasista]]* ja *[[Big Love]]*.

## Filmografia

**[[Huomenna on uusi päivä]]* (1967)
**[[Irralliset]]* (1967)
**[[Lannistumaton Luke]]* (1967)
**[[Will Penny - yksinäinen]]* (1968)
**[[Vihreät baretit (elokuva)|Vihreät baretit]]* (1968)
**[[Paholaisen prikaati]]* (1968)
**[[Easy Rider]]* (1969)
**[[Seitsemän rohkean kosto]]* (1972)
**[[Kesyttömät cowboyt]]* (1972)
**[[Ryövärit]]* (1972)
**[[Walking tall part 2 - koston kierre]]* (1975)
**[[Pat Garrett ja Billy the Kid]]* (1973)
**[[Slipstream (vuoden 1973 elokuva)|Slipstream]]* (1973)
**[[Kova sakki]]* (1975)
**[[Tappava salama]]* (1977)
**[[Wanda Nevada]]* (1979)
**[[Pahuuden kosketus]]* (2001)
**[[Easy Riders, Raging Bulls: How the Sex, Drugs and Rock 'N' Roll Generation Saved Hollywood]]* (2003) (dokumentti)
**[[The Greatest Game Ever Played]]* (2005)

## Lähteet

## Aiheesta muualla
* 
* 
* Yahoo.com
Eric Lively

**Eric Lawrence Lively** (s. 31. heinäkuuta 1981 Atlanta, Georgia, Yhdysvallat) on yhdysvaltalainen näyttelijä, valokuvaaja ja malli.

## Ura
Eric Lively esiintyi valkokankaalla ensimmäisen kerran vauvana, elokuvassa *Brainstorm – aivomyrsky* vuonna 1983. Vuonna 1994 hän esiintyi yhdessä televisiosarjan *[[Full House]]* jaksossa ja elokuvassa *Armed and Innocent*. Lukion jälkeen Lively opiskeli valokuvausta *[[Parson's New School For Design]]* -koulussa. Hän työskenteli tuona aikana myös mallina.

Lively esiintyi elokuvassa *[[American Pie (elokuva)|American Pie]]* vuonna 1999. Tämän jälkeen hän sai osan televisiosarjasta *So Weird*. Hän näytteli sarjassa Carey Belliä vuosina 1999–2001. Hänelle tarjottiin osaa sarjasta ''24'', mutta hän otti mieluummin dokumenttikuvaaja Mark Waylandin roolin sarjasta *[[L-koodi]]*. Lively esiintyi silti myöhemmin *24*-sarjaan liittyvässä televisioelokuvassa *[[24: Redemption]]*. Vuonna 2006 Lively oli pääosassa elokuvassa *[[Perhosvaikutus 2]].* Hän on esiintynyt Mandy Mooren musiikkivideolla "Walk Me Home" ja Pinkin musiikkivideolla "Please Don't Leave Me".

Eric Lively on työskennellyt myös valokuvaajana. Hän on kuvannut lehtiin näyttelijöitä ja malleja. Lively käyttää kuitenkin valokuvaajana taiteilijanimeä.

## Yksityiselämä
Eric Lively on näyttelijä Ernie Livelyn ja manageri Elaine Livelyn poika. Hänellä on sisar Blake, sisarpuolet Lori ja Robin ja velipuoli Jason Lively. Kaikki sisarukset ovat näyttelijöitä. Eric Livelyn puoliso on Angelina Davydova.

## Filmografia
### Elokuvat
* *Brainstorm* (1983) - vauva 
* *Armed and Innocent* (1994) - Sammy 
* *Sandman* (1998) - Bobby Doll 
* *[[American Pie (elokuva)|American Pie]]* (1999) - Albert 
* *A Mother's Fight for Justice* (2001) - Andrew Stone 
* *Uprising – kapina natseja vastaa* (2001) - Arie Wilner 
* *Paranormal Girl* (2002) - Andy
* *The Pact* (2002) - Christopher Harte  
* *Speak* (2004) - Andy Evans
* *The Breed* (2006) - Matt
* *[[Perhosvaikutus 2]]* (2006) - Nick Larson   
* *Live!* (2007) - Brad 
* *Sex and Breakfast* (2007) - Charlie 
* *Deep Winter* (2008) - Tyler Crowe 
* *[[24: Redemption]]* (2008) - Roger Taylor

### Televisiosarjat
* *Full House* (1994) - Jamie (1 jakso)
* *So Weird* (1999–2001) - Carey Bell (48 jaksoa)
* *Minuuttimies* (2003–2004) - Ryan Hawkins (13 jaksoa)
* *The Men's Room* (2004) - 	Michael (1 jakso)
* *[[L-koodi]]* (2005) - Mark Wayland (10 jaksoa)
* *Modern Men* (2006) - Doug Reynolds (8 jaksoa)
* *[[Yhdeksän yhteyttä]]* (2007) - Paul (1 jakso)
* *Covert Affairs* (2010) - Conrad Sheehan III  (1 jakso)

## Aiheesta muualla
* 
* 
* Eric Lively TV.com-sivustolla 

## Lähteet
Viikkari

**Viikkari** voi viitata puhekielessä seuraaviin asioihin:
*Itätulli, kaupunginosa Porissa
*Viking Line
Alison Pill

**Alison Pill** (s. 27. marraskuuta 1985 Toronto, Ontario) on kanadalainen näyttelijä, joka on esiintynyt niin elokuvissa, televisiossa kuin teatterissakin. Hän aloitti uransa lapsinäyttelijänä ja esiintyi lukuisissa televisioon tehdyissä elokuvissa sekä tv-sarjoissa. Läpimurtonsa hän teki lyhyeksi jääneessä NBC-sarjassa *[[The Book of Daniel]]*.

Hän on saanut myös Tony-ehdokkuuden roolistaan näytelmässä *The Lieutenant of Inishmore*. Parhaiten Pill tunnetaan elokuvista *[[Teinidraamakuningattaren tunnustukset]]*, *[[Milk (elokuva)|Milk]]*, *[[Scott Pilgrim vastaan maailma]]* ja *[[Midnight in Paris]]* sekä televisiosarjoista *[[Terapiassa]]*, *[[Taivaan pilarit (televisiosarja)|Taivaan pilarit]]* ja *[[Newsroom]]*.

Pill on isänsä kautta puoliksi virolainen.

## Filmografiaa

## Lähteet
FIFA 11

**FIFA 11** on EA Canadan kehittämä ja EA Sportsin julkaisema jalkapalloaiheinen urheilupeli, joka julkaistiin Euroopassa 1. lokakuuta 2010 ja Pohjois-Amerikassa 28. syyskuuta 2010 kaikille alustoille paitsi Wiille, jonka versio julkaistiin 3. lokakuuta 2010. Peli on 18. julkaisu Electronic Artsin FIFA-pelisarjassa. Pelin demoversio julkaistiin PlayStation 3:lle, Xbox 360:lle ja Windowsille 16. syyskuuta 2010.

Pelin jokaisessa kansikuvassa esiintyy Kaká. Ison-Britannian ja Irlannin kansikuvissa on Kakán lisäksi Wayne Rooney, Australian kannessa esiintyvät Kaká, Wayne Rooney sekä Tim Cahill ja Pohjois-Amerikan versiossa Kaká, Carlos Vela sekä Landon Donovan. FIFA11 on PlayStation 2 -konsolille erilainen. Siinä on toimintoina mm. pelaajien kykyjen parantelu/huonontelu, uusien joukkueiden ja pelaajien luominen ja pelaajien seuran, nimen ja maajoukkeen vaihto.
Madden NFL

**Madden NFL** on EA Sportsin julkaisema pelisarja, jonka aiheena on amerikkalainen jalkapallo. Pelisarja on nimetty jalkapallovalmentaja ja -selostaja John Maddenin mukaan. Madden toimi pelissä selostajana vuoteen 2009 asti ja on sen jälkeen tarjonnut sarjalle asiantuntija-apua.

Pelisarjan ensimmäinen osa viivästyi koska Madden vaati 11v11 jalkapalloa.

## Pelisarjan pelit
* John Madden Football (1988)
* John Madden Football (1990)
* John Madden Football II (1991)
* John Madden Football '92
* John Madden Football '93
* Madden NFL '94
* Madden NFL '95
* Madden NFL '96
* Madden NFL '97
* Madden Football 64 (Nintendo 64 -versio)
* Madden NFL 98
* Madden NFL 99
* Madden NFL 2000
* Madden NFL 2001
* Madden NFL 2002
* Madden NFL 2003
* Madden NFL 2004
* Madden NFL 2005
* Madden NFL 06
* Madden NFL 07
* Madden NFL 08
* Madden NFL 09
* Madden NFL 10
* Madden NFL 11
* Madden NFL 12
* Madden NFL 13
* Madden NFL 25
* Madden NFL 15
* Madden NFL 16
* Madden NFL 17
* Madden NFL 18
* Madden NFL 19
* Madden NFL 20
* Madden NFL 21
* Madden NFL 22

## Madden-kirous
Madden-pelin kanteen pääseminen on pelaajalle kunnianosoitus, mutta sen on sanottu myös tuovan huonoa onnea. Madden 99 oli ensimmäinen peli, jonka kannessa oli pelaaja, Garrison Hearst. Hearst loukkasi seuraavalla kaudella nilkkansa ja joutui olemaan kaksi kautta sivussa. Madden 2000 -pelin kannessa olivat Barry Sanders ja Dorsey Levens. Sanders päätti yllättäen lopettaa uransa ennen seuraavaa kautta ja kauden aikana Levens loukkasi pahasti polvensa. Kansikuvan pelaajien loukkaantumiset tai huonot kaudet ovat toistuneet miltei joka vuosi, mikä on synnyttänyt ajatukset Madden-kirouksesta. Poikkeuksiakin toki on, kuten Tom Brady, joka voitti seuraavalla kaudella liigan arvokkaimman pelaajan palkinnon.

## Lähteet
David Zayas

**David Zayas** (s. 15. elokuuta 1962 Puerto Rico) on puertoricolais-yhdysvaltalainen näyttelijä. Hänet tunnetaan muun muassa Angel Batistan roolista televisiosarjassa *[[Dexter]]* sekä Enrique Moralesin roolista televisiosarjassa *[[Kylmä rinki]]*.

## Elämä ja ura
David Zayas syntyi Puerto Ricossa ja hän kasvoi New Yorkissa. Hän liittyi nuorena Yhdysvaltain ilmavoimiin, minkä jälkeen hän ryhtyi poliisiksi. Tämän jälkeen hän aloitti uransa näyttelijänä – monet hänen roolihahmonsa ovat olleet poliisi- ja lakiammateissa. Zayas on naimisissa Liza Colón-Zayasin kanssa.

Hän näytteli HBO:n draamasarjassa *Kylmä rinki* vuosina 2002–2003. Sen jälkeen hän näytteli vuosina 2006–2013 Showtimen draamasarjassa *Dexter* ja jatkoi samassa roolissa myös sarjoissa **' (2021) ja **' (2025). Vuosina 2014–2015 Zayas esiintyi *[[Gotham (televisiosarja)|Gotham]]*-televisiosarjassa. Hän on vieraillut myös muun muassa televisiosarjoissa *[[NYPD Blue]]*, *[[Kova laki: Erikoisyksikkö]]*, *[[Num3rot]]*, *[[Ilman johtolankaa]]* ja *[[Burn Notice]]*.

## Aiheesta muualla
*
Jee Yong-Ju

**Jee Yong-Ju** (joskus myös **Ji Yong-Ju**, ; s. 19. joulukuuta 1948 Wŏnju) on eteläkorealainen entinen nyrkkeilijä ja olympiamitalisti. Hän voitti hopeaa Méxicon olympialaisissa 1968 alle 48-kiloisten sarjassa ja kultaa alle 51-kiloisten sarjassa Aasian kisoissa 1970. 

## Lähteet
Bulbulikerttu

**Bulbulikerttu** (*Melocichla mentalis*) on afrikkalainen varpuslintu. Se on sukunsa ainoa laji. Sen elinympäristö on Saharan eteläpuolinen Afrikka, pohjoisessa Senegalista, Liberiasta, Etelä-Sudanista ja Etiopiasta etelään Zimbabween, Sambiaan ja Malawiin. Lajista tunnetaan neljä alalajia. Louis Fraser kuvaili lajin holotyypin Accrasta, Ghanasta 1843.

## Lähteet
Frederick B. Owens

**Frederick B. Owens** on yhdysvaltalainen näyttelijä, joka on esiintynyt teatterissa vuodesta 1995 lähtien useimmiten musikaaleissa. Televisiossa Owens on esiintynyt vuodesta 1996 lähtien muun muassa Kova laki: Erikoisyksikkö, Sydämen sivistystä ja Jytäkytät sarjoissa. Hänellä on ollut myös muutama elokuvarooli Hitch – Lemmentohtorissa ja Trust the Manissa.

Owens on tehnyt myös äänirooleja animaatioihin One Piece ja Teini-ikäiset mutanttininjakilpikonnat. Jälkimmäisessä animaatiossa hän esitti Nahkapäätä, jonka roolissa Owens oli myös Teenage Mutant Ninja Turtles 2: Battle Nexus videopelissä.

## Lähteet

## Aiheesta muualla
* Anime News Network
Ruskopääkerttu

**Ruskopääkerttu** (*Sphenoeacus afer*) on eteläafrikkalainen varpuslintu. Se on sukunsa ainoa laji. Sen elinympäristö käsittää Etelä-Afrikan, läntisen Swazimaan, Pohjois-Lesothon sekä itäisen Zimbabwen ja läheisen osan Mosambikia. Johann Friedrich Gmelin kuvaili lajin holotyypin Hyväntoivonniemltä Etelä-Afrikasta 1789.

## Lähteet
Reinhard Eiben

**Reinhard Eiben** (s. 4. joulukuuta 1951 Crossen) on saksalainen entinen koskimeloja ja olympiavoittaja. Hän edusti seuratasolla SC DHFK:ta ja maajoukkuetasolla Itä-Saksaa. Eiben voitti kultaa yksikkökilpailusta sekä Münchenin olympialaisissa 1972 että Muotathalin MM-kisoissa 1973.

## Lähteet
In Your House 10: Mind Games

**In Your House 10: Mind Games** oli  showpainitapahtuma, minkä tuotti World Wrestling Federation (WWF). Se pidettiin 22. syyskuuta, 1996 CoreStates Centerissä Philadelphiassa, Pennsylvaniassa. Se oli kymmenes In Your House pay-per-view (PPV). Yleisöä oli noin 15 000 paikanpäällä.

Päätapahtuma matsina nähtiin Shawn Michaelsin ja 1. haastajan Mankindin välinen matsi WWF Mestaruudesta. Ottelun voitti diskauksella Michaels, The Undertakerin ja Vaderin sekaannuttua otteluun.

Selostamassa toimi Vince McMahon, Jim Ross ja Mr. Perfect.

## Matsit ja tulokset

## In Your House kronologia
* Edellinen: In Your House 9: International Incident
* Seuraava: In Your House 11: Buried Alive

## Lähteet
*Mind Gamesin tulokset
Susannat

**Susannat** (*Thunbergia*) on suku akanttikasvien (*Acanthaceae*) heimossa. Lajit ovat kotoisin trooppisesta ja eteläisestä Afrikasta, Madagaskarilta ja eteläisestä Aasiasta.

Susannat ovat yleensä yksivuotisia tai monivuotisia ruohovartisia köynnöksiä, mutta sukuun kuuluu myös puuvartisia köynnöksiä ja pensaita.

Suku on nimetty ruotsalaisen kasvitieteilijän Carl Peter Thunbergin mukaan.

## Lajeja
* *Thunbergia alata* – mustasilmäsusanna
* *Thunbergia battiscombei* – sinisusanna
* *Thunbergia erecta* – pensassusanna
* *Thunbergia fragrans* – tuoksususanna
* *Thunbergia grandiflora* – kellosusanna (bengalinkello)
* *Thunbergia mysorensis* – riippasusanna
* *Thunbergia gregorii* – keltasusanna
* *Thunbergia guerkeana* – herttasusanna
* *Thunbergia lancifolia* – savannisusanna

## Lähteet

## Aiheesta muualla
* Finto: Kassu – Kasvien suomenkieliset nimet: ''Thunbergia''
* Suomen Lajitietokeskus: Susannat – ''Thunbergia''
* ITIS: ''Thunbergia''
Päivänhatut

**Päivänhatut** (*Rudbeckia*) on suku asterikasvien (*Asteraceae*) heimossa. Lajit ovat yksi- tai monivuotisia kookkaita ruohovartisia kasveja. Lehdet ovat monimuotoisia ja sijaitsevat kierteisesti. Kukinto on tummakeskuksinen pitkäperäinen mykerö. Mykerönpohjus on kekomainen. Mykerön laitakukat ovat suuria, keltaisia ja neuvottomia. Hedelmä on neljäsärmäinen pähkylä. Monia lajeja käytetään koristekasveina.

Carl von Linné nimesi suvun opettajansa, ruotsalaisen luonnontieteilijän Olof Rudbeck nuoremman mukaan.

## Lajeja, muunnoksia ja lajikkeita

**Rudbeckia fulgida* var. *speciosa* – loistopäivänhattu
**Rudbeckia fulgida* var. *sullivantii* – sädepäivänhattu
**Rudbeckia hirta* – kesäpäivänhattu
***Rudbeckia hirta* var. *pulcherrima*
**Rudbeckia laciniata* – syyspäivänhattu
***Rudbeckia laciniata* 'Goldball', 'Golden Glow', 'Goldquelle' – kultapallo
**Rudbeckia maxima* – isopäivänhattu
**Rudbeckia nitida* – kiiltopäivänhattu
**Rudbeckia occidentalis* – mustapäivänhattu
**Rudbeckia subtomentosa* – preeriapäivänhattu 
**Rudbeckia triloba* – silmäpäivänhattu

## Lähteet

## Aiheesta muualla
* Finto: Kassu – Kasvien suomenkieliset nimet: ''Rudbeckia''
* Suomen Lajitietokeskus: Päivänhatut (''Rudbeckia'')
* 
*Viherpiha: Loppukesän perennat hehkuvat – valitse perennapenkkiin kauneimmat elokuussa kukkivat perennat A-lehdet 13.6.2016. 
*Funet: Päivänhatut (''Rudbeckia'')
*ITIS: ''Rudbeckia''
Angelika Bahmann

**Angelika Bahmann** (s. 1. huhtikuuta 1952 Plauen) on saksalainen entinen koskimeloja ja olympiavoittaja. Hän edusti seuratasolla SC DHfK:ta ja maajoukkuetasolla Itä-Saksaa. Bahmann voitti yksikkökilpailussa kultaa Münchenin olympialaisissa 1972. Hän menestyi samassa sarjassa myös MM-kisoissa, sillä hän voitti siellä kultaa kahdesti ja pronssia kerran. 

## Lähteet
Carl Schutte

**Carl Otto Schutte** (5. lokakuuta 1887 Kansas City, Missouri &ndash; 24. kesäkuuta 1962 Seattle, Washington) oli yhdysvaltalainen maantiepyöräilijä ja olympiamitalisti. Hän edusti seuratasolla St. Louis Cycling Clubia. Schutte voitti urallaan kaksi olympiamitalia, pronssia Tukholman kisoissa 1912 sekä yli 300 kilometrin mittaisesta henkilökohtaisesta aika-ajosta että joukkueaika-ajosta.

## Lähteet
Vihannin vaakuna

**Vihannin vaakuna** oli Vihannin kunnan tunnus. Vaakunan kilven väri viittaa vihantaan ja siten kunnan nimeen, ja sen aihe jokivarsiniittyihin, joista seudun viljelys on alkanut.

Vaakunan selitys on ”vihreässä kentässä viikatteen terä, saatteena sen kummallakin puolella kolme vesilehvää, kaikki hopeaa.” Vaakunan on suunnitellut Olof Eriksson, ja Vihannin kunnanvaltuusto hyväksyi sen kokouksessaan 11. marraskuuta 1951. Sisäasiainministeriö vahvisti vaakunan käyttöön 20. joulukuuta samana vuonna.Vaakuna jäi epäviralliseksi kotiseutuvaakunaksi 2013, kun Vihanti liittyi Raahen kaupunkiin.

## Lähteet
* 
*
Jutta Niehaus

**Judith "Jutta" Niehaus** (s. 1. lokakuuta 1964 Bocholt) on saksalainen entinen maantiepyöräilijä ja olympiamitalisti. Hän edusti seuratasolla Radsportclub Bocholtia. Niehaus voitti hopeaa maantieajosta Soulin olympialaisissa 1988 ja sijoittui samassa lajissa 44:nneksi Barcelonan kisoissa 1992.

## Lähteet

* Niehausin profiili sports-reference.com -sivustolla
Leelo Tungal

**Leelo Tungal** (s. 22. kesäkuuta 1947) on virolainen kirjailija (runoilija, prosaisti, kääntäjä ja libretisti). Tutkinnon hän on suorittanut Tarton yliopistossa vuonna 1972 viron filologiasta ja ollut kirjailijoiden liiton jäsen vuodesta 1979. Hän on ollut töissä opettajana monissa kouluissa, dramaturgina Viron nukketeatterissa, journalistina lastenlehtien Pioneer ja Täheke () toimituksissa sekä freelancerina. Hän on virolaisen lasten kirjallisuuslehden Hea Laps () päätoimittaja. 

Tungalin ensimmäinen runokirja ilmestyi 1966. Hänen tuotannossaan on kymmenen runokirjaa aikuisille ja 29 lapsille sekä 23 proosakirjaa lapsille ja nuorille. Hän on myös Viron aapiskirjan ja kirjallisuuden oppikirjojen tekijä. Säveltäjä Raimo Kangron (1949–2001) puolisona hän on kirjoittanut ja kääntänyt paljon ooppera- ja musikaalilibrettoja sekä lauluntekstejä. 

Teoksessa *Seltsimees laps* (suom. Toveri lapsi, Arktinen banaani 2019 ) Tungal kuvaa lapsuuttaan neuvostoaikana lapsen silmin. Muistelmien kahta seuraavaa osaa Samet ja saepuru ehk Seltsimees laps ja kirjatähed (Samettia ja sahanpurua tai toveri lapsi ja kirjaimet) ja Naisekäe puudutus ehk seltsimees laps ja isa (Naisen käden kosketus tai toveri lapsi ja isä) ei toistaiseksi ole suomennettu. Kirjatrilogiasta on ilmestynyt viroksi myös yhteispainos.  Moonika Siimetsin ohjaama elokuva muistelmista valmistui v. 2018. 

Tungalin ja Raimo Kangron tytär on runoilija Maarja Kangro. 

## Lähteet

## Aiheesta muualla
* Eesti lastekirjanduse keskus (Viron lastenkirjallisuuden keskus)
* Leelo Tungalin kotisivut
Alfred von Schlieffen

**Alfred von Schlieffen** (s. 28. helmikuuta 1833 Berliini, Saksa – 4. tammikuuta 1913) oli saksalainen kreivi, sotamarsalkka ja sotateoreetikko, joka kehitti Schlieffen-suunnitelman vuonna 1905 Ranskan kolmannen tasavallan ja Venäjän keisarikunnan lyömiseksi.

## Alkutaival
Schlieffen syntyi Berliinissä ja liittyi Preussin armeijaan vuonna 1853 oltuaan 20-vuotias. Hän osallistui Preussin–Itävallan sotaan 1866 ja Saksan–Ranskan sotaan 1870–1871. Jo 31-vuotiaana Schlieffen nimitettiin Preussin pääesikunnan sotahistorian osaston johtoon. Schlieffen palveli armeijassa vuoteen 1906 asti, eli yhteensä 53 vuotta.

## Suunnitelmat
Saksan ja Ranskan välit olivat kireät Preussin ja Ranskan sodan takia. Saksassa uutta aseellista konfliktia pidettiin vain ajan kysymyksenä. Venäjän ja Ranskan läheisten välien takia Saksa olisi hyökätessään joutunut todennäköisesti kahden rintaman sotaan Ranskaa ja Venäjää vastaan. Myös Ranska pyrki aktiivisesti löytämään keinot Saksalle menettämiensä Elsassin ja Lothringenin palauttamiseksi. Schlieffen piti asetelmaa tuhoisana ja laati suunnitelman välttääkseen kahden rintaman sodan. Sen mukaan kolme neljäsosaa Saksan armeijasta suunnattaisiin aluksi Ranskan-vastaiselle rajalle. Ranskan vahvan linnoitusketjun takia suoraa hyökkäystä ei kannattaisi toteuttaa vaan edetä ns. ”pyöröovi”-taktiikalla voimakkaalla kiertoliikkeellä länteen.

Suunnitelma oli yksinkertainen: tehtäisiin nopea hyökkäys puolueettomien Benelux-maiden läpi Ranskan rannikolle. Metzin kaupungin kohdalla voimakas kiertoliike kääntyisi Pariisin eteläpuolelle. Ranskan joukkojen eteneminen Saksaan olisi eduksi Saksan armeijalle, sillä tällöin suurin osa ranskalaisista sotilaista jäisi saarroksiin Pohjois-Ranskaan. Hyökkäysliike piti toteuttaa äärimmäisen nopeasti ja siihen laskettiin tarvittavan 35 armeijakuntaa. Sotatoimet lännessä olisi saatava loppumaan, ennen kuin Venäjän hidas hyökkäys käynnistyisi ja miehiä tarvittaisiin itärintamalla.

Suoraviivainen suunnitelma ei huomioinut lainkaan mahdollisia vastoinkäymisiä tai Venäjän nopeampaa järjestäytymistä. Lisäksi hyökkäys puolueettomien itsenäisten valtioiden läpi voisi tuoda myös Yhdistyneen kuningaskunnan mukaan sotaan.

Schlieffen oli 1900-luvun alun merkittävin strategi ja osaltaan vahvasti mukana Saksan hyökkäävässä roolissa 1914, vaikkakin Schlieffenin seuraaja Helmuth von Moltke muokkasi hyökkäyssuunnitelmaa merkittävästi.

## Tunnettuja Schlieffenin ajatuksia

Schlieffen strategiaa on monesti arvosteltu liiallisesta suoraviivaisuudestaan, mutta varsinkin 1930-luvulla Yhdysvalloissa hänen teorioitaan tutkittiin erityisen huolellisesti. Myös Saksan salamasotateoria oli johdettu Schlieffenin hyökkäystaktiikasta.

Schlieffen muistutti vielä kuolinvuoteellaan vuonna 1913 ”Pitäkää oikea sivusta vahvana!”

## Lähteet
Utva Aero 3

**Utva Aero 3** oli jugoslavialainen koulukone, joka korvasi Jugoslavian ilmavoimien käyttämän Ikarus Aero 2-koulukoneen. Utva Aero 3 koneita tehtiin Utva-lentokonetehtaassa 110 kappaletta ja se oli käytössä vuodesta 1958 1970-luvun puoliväliin. Koneen ensilento tapahtui vuonna 1956. Sen korvasi Utva 75.

## Spesifikaatio
* miehistö 1
* pituus 8,6 m
* kärkiväli 10,5 m
* korkeus 2,7 m
* siipipinta-ala 18,9 neliömetriä
* lentopaino 2646 kg
* voimalaite Lycoming O-435, 142 kW eli 190 hv
* huippunopeus 230 km/h
* matkalentonopeus 180 km/h
* kantama 680 km
* lakikorkeus 6300 m
 
## Lähteet

## Aiheesta muualla
*Photos and drawings at Ugolok Neba
Marcelo Melo

**Marcelo Melo** (s. 23. syyskuuta 1983 Belo Horizonte) on brasilialainen tennispelaaja. Parhaimmillaan hän on sijoittunut ATP-maailmanlistalla nelinpelissä maailman ykkössijalle ja kaksinpelissä sijalle 273. Nelinpelissä hän on voittanut 19 ATP-turnausta, ja lisäksi Ranskan avoimet vuonna 2015. Hän on myös voittanut Masters-turnaukset Shanghaissa 2013 ja 2015 sekä Pariisissa 2015.

## Lähteet
* 

### Viitteet

## Aiheesta muualla
George Hees

**George Harris Hees** (17. kesäkuuta 1910 Toronto, Ontario &ndash; 10. kesäkuuta 1996)  oli kanadalainen poliitikko. Hän edusti konservatiivista edistyspuoluetta ja hänet valittiin ensimmäisen kerran Kanadan parlamentin alahuoneeseen vuonna 1950. Hees ei ollut ehdolla vuoden 1963 vaaleissa, mutta hänet valittiin uudelleen vuonna 1965. Hän toimi 1957&ndash;1960 liikenneministerinä, 1960&ndash;1963 kauppa- ja teollisuusministerinä ja 1984&ndash;1988 veteraaniasiainministerinä. Hees vetäytyi politiikasta ennen vuoden 1988 vaaleja.

## Lähteet

## Aiheesta muualla
* Crescent School: Wall of Honour - George Harris Hees
In Your House 11: Buried Alive

**In Your House 11: Buried Alive** oli showpaini pay-per-view (PPV) tapahtuma, minkä tuotti World Wrestling Federation (WWF). Se järjestettiin 20. lokakuuta, 1996 Market Square Arenalla Indianapolis, Indianassa. Tämä oli yhdestoista In Your House tapahtuma.

Päätapahtumana nähtiin ensimmäinen Buried Alive (elävältä hautaus) matsi The Undertakerin ja Mankindin välillä. Kun 'Taker "hautasi" Mankindin, The Executioner ja Undertakerin entinen "manageri" Paul Bearer hyökkäsivät 'Takerin kimppuun ja alkoivat haudata häntä. He saivat apua hautaamiseen muilta heel painijoilta kuten, Goldustilta. Undertaker sai lopuksi vielä nostettua kätensä haudasta. 

Selostamossa toimi Vince McMahon ja Jim Ross. Sycho Sidin ja Vaderin välisen matsin aikana kuultiin WWF Mestarin Shawn Michaels selostamassa.

## Matsit ja tulokset

## In Your House kronologia
* Edellinen: In Your House 10: Mind Games
* Seuraava: In Your House 12: It's Time

## Lähteet
* Buried Aliven tulokset